Document ID: 32004D0627

KOMISIJAS LĒMUMS
(2004. gada 31. augusts),
ar ko dalībvalstīm atļauj pagarināt pagaidu atļaujas, kas piešķirtas attiecībā uz jaunajām aktīvajām vielām etoksazolu un karvonu
(izziņots ar dokumenta numuru K(2004) 3136)
(Dokuments attiecas uz EEZ)
(2004/627/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 8. panta 1. punkta ceturto daļu,
tā kā:
(1)
Saskaņā ar Direktīvas 91/414/EEK 6. panta 2. punktu 1998. gada aprīlī Spānija saņēma pieteikumu no Sumitomo Chemical Agro Europe SA par aktīvā etoksazola iekļaušanu Direktīvas 91/414/EEK I pielikumā. Ar Komisijas Lēmumu 1999/43/EK (2) tika apstiprināts, ka dosjē ir pilnīgs un ka to var uzskatīt par kopumā atbilstošu šīs direktīvas II un III pielikuma prasībām attiecībā uz datiem un informāciju.
(2)
1997. gada martā Nīderlande saņēma pieteikumu no Luxan BV par karvonu (iepriekšējais nosaukums: L 91105D). Ar Komisijas Lēmumu 1999/610/EK (3) tika apstiprināts, ka dosjē ir pilnīgs un ka to var uzskatīt par kopumā atbilstošu šīs Direktīvas II un III pielikuma prasībām attiecībā uz datiem un informāciju.
(3)
Apstiprinājums par iesniegto dosjē bija vajadzīgs, lai varētu tos detalizēti pārbaudīt un dotu dalībvalstīm iespēju piešķirt pagaidu atļaujas par laika periodu līdz trīs gadiem attiecībā uz augu aizsardzības līdzekļiem, kuru sastāvā ir iesaistītās aktīvās vielas, ievērojot nosacījumus, kas paredzēti Direktīvas 91/414/EEK 8. panta 1. punktā, jo īpaši nosacījumu attiecībā uz šīs aktīvās vielas detalizēto novērtējumu un augu aizsardzības līdzekli, ņemot vērā ar šo direktīvu noteiktās prasības.
(4)
Attiecībā uz šīm aktīvajām vielām ir novērtēta ietekme uz cilvēku veselību un vidi saskaņā ar Direktīvas 91/414/EEK 6. panta 2. un 4. punkta nosacījumiem attiecībā uz iesniedzēju piedāvātajiem izmantošanas veidiem. Ziņotājas dalībvalstis par vielām iesniegušas Komisijai novērtējuma ziņojuma projektus 2001. gada 12. oktobrī (par etoksazolu) un 2000. gada 16. oktobrī (par karvonu).
(5)
Pēc ziņotāju dalībvalstu novērtējuma ziņojumu projektu iesniegšanas no pieteikuma iesniedzējiem bija jāpieprasa papildu informācija un ziņotājai dalībvalstij bija jāpārbauda šī informāciju un jāsniedz savs novērtējumus. Tāpēc dosjē pārbaude joprojām turpinās un tā novērtēšanu nebūs iespējams pabeigt Direktīvā 91/414/EEK noteiktajā termiņā.
(6)
Novērtēšanas gaitā līdz šim nav bijis iemesla bažām un neatliekamai rīcībai, tāpēc jādod dalībvalstīm iespēja saskaņā ar Direktīvas 91/414/EEK 8. pantu par 24 mēnešiem pagarināt pagaidu atļaujas, kas piešķirtas attiecībā uz augu aizsardzības līdzekļiem, kuri satur minētās aktīvās vielas, un dokumentācijas izskatīšana var turpināties. Gaidāms, ka novērtēšana un lēmumu pieņemšanas process attiecībā uz katras minētās aktīvās vielas iekļaušanu I pielikumā tiks pabeigts 24 mēnešu laikā.
(7)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Dalībvalstis var pagarināt pagaidu atļaujas augu aizsardzības līdzekļiem, kas satur etoksazolu vai karvonu par ne vairāk kā 24 mēnešiem no šī lēmuma pieņemšanas dienas.
2. pants
Šis lēmums ir adresēts dalībvalstīm.
Briselē, 2004. gada 31. augustā

Labels: 0
3
6